elektrisk element
Store norske leksikon,Realfag,Fysikk,Elektromagnetisme,Anvendt elektromagnetisme
Elektrisk element er et apparat som omsetter kjemisk-, termisk- eller stråleenergi til elektrisk energi.
Det mest kjente elektriske elementet er galvanisk element som omdanner kjemisk energi til elektrisk energi. Tidligere ble det kalt voltacelle. Nå brukes i praksis nesten utelukkende tørrelementer, der væsken er sugd opp i en porøs masse. Ved nøyaktige målinger brukes spesielle normalelementer, for eksempel Clarks element og westonelementet.Elektriske elementer som kan lades opp ved å tilføre elektrisk strøm i motsatt retning, kalles sekundærelementer (se batteri). Kjemisk energi fra stoffer som ikke angripes av elektrolytter, kan omsettes i brenselceller.I termoelementer omsettes varme direkte til elektrisitet og i fotoelektriske elementer blir solceller brukt til å omdanne elektromagnetisk stråling (lys) til elektrisk energi. Les mer i Store norske leksikon galvanisk element batteri solbatteri fotoelektrisk effekt